จักรพรรดิฟูชิมิ

จักรพรรดิฟูชิมิ (; 10 พฤษภาคม พ.ศ. 1808 – 8 ตุลาคม พ.ศ. 1860) เป็นจักรพรรดิพระองค์ที่ 92 แห่งญี่ปุ่นตามกฎมณเฑียรบาลว่าด้วยการสืบราชสันตติวงศ์ครองราชย์ระหว่าง พ.ศ. 1830 - 1841

พระนาม 
จักรพรรดิฟูชิมิ มีพระนามเดิมว่า เจ้าชายฮิโรฮิโตะ () ซึ่งเป็นพระนามเดียวกับพระนามเดิมของจักรพรรดิโชวะ จักรพรรดิพระองค์ที่ 124 เพียงแต่พระนามของทั้ง 2 เขียนต่างกัน

 จักรพรรดิฟูชิมิ พระนามเดิม เจ้าชายฮิโรฮิโตะ (熈仁)
 จักรพรรดิโชวะ รู้จักในพระนาม จักรพรรดิฮิโรฮิโตะ (裕仁)

พงศาวลี 
จักรพรรดิฟูชิมิเป็นพระราชโอรสพระองค์ที่ 2 ของจักรพรรดิโกะ-ฟุกะกุซะ โดยทรงมาจากสาย Jimyoin-to

 จักรพรรดินี : ไซออนจิ (ฟุจิวะระ)
 นางกำนัล : อิซึซึกิ โนะ ซึเนะโกะ
 พระราชโอรสองค์ที่ 1: เจ้าชายทะเนะฮิโตะ (จักรพรรดิโกะ-ฟูชิมิ)
 พระสนม : 'โทอิน ฟุจิวะระ ??
 พระราชโอรสองค์ที่ 4 : เจ้าชายโทะมิฮิโตะ (จักรพรรดิฮะนะโซะโนะ)

 เหตุการณ์ในพระชนม์ชีพของจักรพรรดิฟูชิมิ 
เจ้าชายฮิโรฮิโตะได้รับการสถาปนาให้เป็นรัชทายาทของจักรพรรดิโกอูดะ ซึ่งเป็นพระญาติของพระองค์จากราชสกุลไดกากูจิ การดำเนินกลยุทธ์ทางการเมืองโดยจักรพรรดิโกะ-ฟูกากูซะ พระราชบิดาของเจ้าชายฮิโรฮิโตะ เป็นปัจจัยสำคัญในการเลือกรัชทายาท

ในปี ค.ศ. 1287 ปีที่ 13 ในรัชสมัยของจักรพรรดิโกอูดะ พระองค์สละราชบัลลังก์ และสืบราชบัลลังก์ดอกเบญจมาศโดยญาติของพระองค์คือเจ้าชายฮิโรฮิโตะ หลังจากนั้นไม่นาน เจ้าชายฮิโรฮิโตะประกอบพิธีสืบราชบัลลังก์ดอกเบญจมาศอย่างเป็นทางการ

หลังจากนั้นก็มีช่วงเวลาสั้น ๆ ที่ราชสกุลทั้งสองสายคือ ไดกากูจิ และ จิเมียวอิง ได้สลับกันปกครองญี่ปุ่น 2 ปีต่อมา อดีตจักรพรรดิโกะ-ฟูกากูซะได้สิ้นสุดการปกครองของพระองค์ในฐานะไดโจโฮโอ และจักรพรรดิฟูชิมิก็มีพระราชอำนาจเต็มที่

ในปี ค.ศ. 1289 พระองค์สถาปนาพระราชโอรสของพระองค์เอง (จักรพรรดิโกะ-ฟูชิมิในอนาคต) เป็นรัชทายาท ในปี ค.ศ. 1290 ครอบครัวของอาซาวาระ ทาเมโยริ ได้พยายามลอบปลงพระชนม์องค์จักรพรรดิ

อ้างอิง

บรรณานุกรม
 Ponsonby-Fane, Richard Arthur Brabazon. (1959).  The Imperial House of Japan. Kyoto: Ponsonby Memorial Society. OCLC 194887
 Titsingh, Isaac. (1834). Nihon Ōdai Ichiran''; ou,  Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland. OCLC 5850691
 Varley, H. Paul. (1980).  Jinnō Shōtōki: A Chronicle of Gods and Sovereigns. New York: Columbia University Press. ; OCLC 5914584

จักรพรรดิญี่ปุ่น
ภิกษุชาวญี่ปุ่น
ภิกษุที่เป็นพระราชวงศ์
โคไตชิ
จักรพรรดิญี่ปุ่นผู้ทรงสละราชสมบัติ